26 
bata est, lobo externo lato et semilunari et quinque setis pilisque obsito, interno semiovato 
et septem setis instructo. Omnes. hae setae inarticulatae, plumosae prorsusque pellucidae sunt. 
Valvulae abdominis tergo arctius adjacent, quam ut proprium iis cavum ad ova recipi- 
enda et reservanda interpositum sit, quare illi processus, qui plurimis in Daphniis in abdo- 
mine siti sunt et illud cavum concludunt, in genere Sida non inveniuntur. "Tamen in latere 
utroque abdomini et valvulis interjecta duo ova saepe reperiuntur. Certo quoque tempore 
ephippium quoque ut in Daphniis invenitur. Articulus penultimus abdominis posteriore parte 
duobus processibus conicis satisque crassis instructus est, quorum apicibus duae setae longae 
et biarticulatae, articulo altero cylindrico et laevi, altero multo tenuiore et plumoso, insertae 
sunt. Ultimus denique abdominis annulus non ut in Daphniis introrsum inflexus est, sed 
oblique et retro porrigitur maximamque partem e testa prominet. Forma ejus conica est, 
superficies posterior duabus dentium seriebus, extremitas autem duobus unguibus, qui validi 
et posteriore parte minoribus dentibus instructi sunt, armata est, 
Propter magnam corporis pelluciditatem interna quoque organa bene perspici He ud 
Intestinum simplicissimum ut in Daphniis recta via abdomen percurrit, compluribus autem 
rebus, praesertim cordis constructione Sida a generibus affinibus differt. : 
Sida erystallina STRAUS. 
Milne Edwards, hist. d. crust. III. p. 383. —  DapAnia crystallina Müller, Entomostraca p. 96. 
tab. 14. fig. 1—4. 
Cephalothoracis:pars superior et anterior convexa et rotunda est, inferior lata et plana 
vel paululum concava in rostrum rectum et acutum et satis prominens abit. Media in super- 
ficie superiore locus editus invenitur. Oculus, in angulo anteriore et inferiore cephalothoracis 
situs, magnitudine praestat et coni ejus vitrei e pigmento longe prominent. Macula autem 
nigra, quae in Daphniis et Lynceis post oculum reperitur, omnino abesse videtur. Antennae 
minores-rostri utrique lateri insertae, uniarticulatae, cylindricae vel sub apicem paulum in- 
crassatae ibique compluribus pilis parvisque setis instructae sunt. A tergo visus cephalo- 
thorax pentagoni fere forma est. — Parva impressio inter cephalothoracem et valvulas. Val- 
vulae paene quadrangulares, margine supero paululum convexo, postico subrecto vel paululum 
sinuato, infero recto, angulis obtusis et rotundatis. In angulo posteriore et inferiore mucro 
parvus et in margine inferiore dentes subtilissimi oculis armatis conspiciuntur. Corpus elon- 
gatum, a lateribus compressum, maxima pelluciditate praestat, Pedes branchiales longe inter 
se remoti, colore sunt subeaeruleo, Longitudine animal 1 lineam paulo superat. 
Animal subtilissimum est et in vitreo reservatum mox perit. Fortissimarum antenna- 
rum ope magnis saltibus per aquam fertur. Quiescens, ut jam observavit Müllerus, capite 
deorsum verso et antennis porrectis vitrei parieti cephalothoracis superiore parte adhaeret et 
interdum tam arcte se affigit, ut jam mortuum hoc in situ remaneat, —  Daphniae quoque, 
capite quidem erecto, vitrei parieti tergo adhaerent, nec scio, quorum organorum ope hoc 
efficiatur. 
In eadem aqua ac Daphnia brachyura habitat et praesertim sub finem aestatis reperiri 
videtur. Animalia autem, ephippio instructa, vere inveni. 
